CELEX: 62011CN0514
Language: lv
Date: 2011-11-30 00:00:00
Title: Lieta C-514/11 P: Apelācijas sūdzība, ko par Vispārējās tiesas (trešā palāta) 2011. gada 9. septembra spriedumu lietā T-29/08 P Liga para a Protecção da Natureza (LPN) /Eiropas Komisija 2011. gada 30. novembrī iesniedza Liga para a Protecção da Natureza (LPN)

25.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 58/2
            
         Apelācijas sūdzība, ko par Vispārējās tiesas (trešā palāta) 2011. gada 9. septembra spriedumu lietā T-29/08 P Liga para a Protecção da Natureza (LPN)/Eiropas Komisija 2011. gada 30. novembrī iesniedza Liga para a Protecção da Natureza (LPN)
   
   (Lieta C-514/11 P)
   2012/C 58/02
   Tiesvedības valoda — portugāļu
   
      Lietas dalībnieki
   
   
      Apelācijas sūdzības iesniedzēja: Liga para a Protecção da Natureza (LPN) (pārstāvis — P. Vinagre e Silva, advogada)
   
      Pārējie lietas dalībnieki: Eiropas Komisija, Dānijas Karaliste, Somijas Republika, Zviedrijas Karaliste
   
      Apelācijas sūdzības iesniedzējas prasījumi:
   
   
               —
            
            
               atcelt Vispārējās tiesas 2011. gada 9. septembra spriedumu lietā T-29/08 P tiktāl, ciktāl ar to:
               
                           —
                        
                        
                           ir noraidītas apelācijas sūdzības iesniedzējas LPN prasības (neatceļot Komisijas 2007. gada 22. novembra lēmumu);
                        
                     
                           —
                        
                        
                           
                              LPN piespriests segt savus, kā arī atlīdzināt Komisijas tiesāšanās izdevumus,
                        
                     jo abos gadījumos Vispārējā tiesa ir pieļāvusi dažādas kļūdas vērtējumā, kas ietekmē tās sprieduma spēku;
            
         
               —
            
            
               apmierināt apelācijas sūdzības iesniedzējas prasības un atcelt Komisijas 2007. gada 22. novembra lēmumu tiktāl, ciktāl tas attiecas uz dokumentiem un dokumentu daļām, attiecībā uz kuriem tai piekļuvi tika turpināts atteikt ar 2008. gada 24. oktobra lēmumu;
            
         
               —
            
            
               piespriest Komisijai atlīdzināt apelācijas sūdzības iesniedzējas tiesāšanās izdevumus pirmajā un otrajā instancē.
            
         
      Pamati un galvenie argumenti
   
   Ar Vispārējās tiesas spriedumu tika noraidīta LPN prasība par Komisijas 2007. gada 22. novembra lēmumu tiktāl, ciktāl tas attiecas uz dokumentiem un dokumentu daļām, attiecībā uz kuriem tai piekļuvi tika turpināts atteikt ar 2008. gada 24. oktobra lēmumu.
   Pārsūdzētais lēmums esot jāatceļ šādu kļūdu tiesību piemērošanā dēļ:
   
               i)
            
            
               kļūda Eiropas Parlamenta un Padomes 2006. gada 6. septembra Regulas (EK) Nr. 1367/2006 par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (1), 6. panta 1. punkta interpretācijā;
            
         
               ii)
            
            
               kļūda Eiropas Parlamenta un Padomes Regulas (EK) Nr. 1049/2001 publisku piekļuvi Eiropas Parlamenta, Padomes un Komisijas dokumentiem (2) 4. panta interpretācijā;
            
         
               iii)
            
            
               kļūda vērtējumā, sadalot tiesāšanās izdevumus.
            
         Tādējādi apelācijas sūdzības iesniedzējas prasības pirmajā instancē ir jāapmierina un Komisijas 2007. gada 22. novembra lēmumu tiktāl, ciktāl tas attiecas uz dokumentiem un dokumentu daļām, attiecībā uz kuriem tai piekļuvi tika turpināts atteikt ar 2008. gada 24. oktobra lēmumu.
   
      (1)  OV L 264, 13. lpp.
   
      (2)  OV L 145, 43. lpp.